**Fjellpryd**, *Diapensia lapponica* er en plante i fjellprydfamilien.

Utseende
--------

En lav (til 5 cm), tett tuet fjellplante med svært tettsittende læraktige blad. Bladene er spatelformede og buet. Om vinteren blir de mørkerøde. Blomstene er klokkeformet radiærsymmetrisk og femtallig. De er ganske store - 8–16 mm. Fargen er gulhvit. Blomstringen er ofte tidlig slik at den ikke legges merke til av fjellvandrere. Frukten er en kapsel med tre rom og mange små frø. Det har tradisjonelt vært skilt mellom to underarter, *ssp. lapponica* i den amerikanske og europeiske bestanden - og *ssp obovata* med litt større og mer langskaftede blader i den asiatiske bestanden. Men dette skillet ser ikke ut til å bli opprettholdt av The Plant List

Utbredelse
----------

Fjellpryd vokser cirkumpolært i Nordamerika, Nordeuropa og østlige Asia. I Norge er den vanlig på rabber i fjellet opp til 1600 m fra Jotunheimen og nordover. Sør for Jotunheimen er det kun noen spredte forekomster.

Utbredelseskart

Fjellpryd er vurdert som livskraftig i Norsk rødliste for 2015.
Det er mye som tyder på at fjellpryd krever mye kulde for å sette frø og at det kan gå mange år mellom hver gang dette skjer. Undersøkelser fra svensk Lappland tyder på at det ikke har skjedd noen nyetablering av planter over en femårsperiode. Derfor er det grunn til å tro at fjellpryd kan være utsatt for temeraturøkning

Dyrkning
--------

Entusiaster forsøker fra tid til annen å dyrke fjellpryd, men den anses å være svært vanskelig. Den trives dårlig med varmen i lavlandet.

Bilder
------

* Tatt i Upernavik, Grønland rett etter at snøen gikk. Kapslene er fra året før. Tatt i Upernavik, Grønland rett etter at snøen gikk. Kapslene er fra året før.
* Bilde fra C. A. M. Lindmann "Nordens Flora" Bilde fra C. A. M. Lindmann "Nordens Flora"
* Mount Chōkai, Yamagata pref. Japan Mount Chōkai, Yamagata pref. Japan

Referanser
----------

1. ↑   The Plant List
2. ↑   Utbredelseskart for fjellpryd i *Artsportalen*
3. ↑  [*død lenke*] Rødlisteinformasjon i *Artsdatabanken*
4. ↑  Bulletin of the Alpine Garden Society vol. 71 side 95 John Birks "Alpines and Extremes"
5. ↑  Bulletin of the Alpine Garden Society vol. 61 no. 1 side 71 Francis Ferns "Diapensias"
6. ↑  Johannes Lid: Norsk Flora, Det Norske Samlaget, 2005

Kilder
------

* Johannes Lid: Norsk Flora, Det Norske Samlaget, 2005
* Artsdatabanken

Eksterne lenker
---------------

* (en) *Fjellpryd* i Encyclopedia of Life Rediger på Wikidata

* (en) *Fjellpryd* i Global Biodiversity Information Facility Rediger på Wikidata

* (no) *Fjellpryd* hos Artsdatabanken Rediger på Wikidata

* (sv) *Fjellpryd* hos Dyntaxa Rediger på Wikidata

* (en) *Fjellpryd* hos ITIS Rediger på Wikidata

* (en) *Fjellpryd* hos NCBI Rediger på Wikidata

* (en) *Fjellpryd* hos Panarctic Flora Rediger på Wikidata

* (en) *Fjellpryd* hos The International Plant Names Index Rediger på Wikidata

* (en) *Fjellpryd* hos Tropicos Rediger på Wikidata

* (en) *Kategori:Diapensia lapponica* – bilder, video eller lyd på Wikimedia Commons Rediger på Wikidata

* (en) *Diapensia lapponica* – galleri av bilder, video eller lyd på Wikimedia Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |